Diari Oficial de la Generalitat Valenciana


Sumari del DOGV 5496, del 23-04-2007 (2007/4459)

RESOLUCIÓ de 29 de març de 2007, de la Universitat d'Alacant, per la qual es convoca procés selectiu de promoció interna per a l'accés a escales d'aquesta universitat. Referència PI-02/07.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5496

Data del DOGV
:   23-04-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/4459


Data del document
:   27-03-2007

Organisme emissor
:   Universitat d'Alacant

Tipus de document
:   Resolució

Correcció d'errades

 Descriptors 

:   * universitat
    * professió administrativa
    * concurs administratiu

Segons el que disposen l'article 22 de la Llei 30/1984, de 2 d'agost, de mesures per a la reforma de la funció pública i l'article 37 i la disposició addicional quarta del Decret 33/1999, del Govern valencià, que aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de la funció pública valenciana, aquesta Universitat, en ús de les competències que té atribuïdes en l'article 20 de la Llei Orgànica 6/2001, d'universitats, en relació amb l'article 2.2 e) d'aquesta, com també en l'Estatut d'aquesta Universitat, acorda convocar procés selectiu de promoció interna per a ocupar llocs d'administració general en aquesta Universitat per a l'accés a les escales següents:  
- Escala tècnica  
- Escala de gestió  
- Escala administrativa,   
d'acord amb les següents  
Bases  
Requisits dels aspirants  
1.1. Per a ser admesos en les proves selectives, a més dels requisits ja acreditats en nomenaments anteriors, caldrà reunir els següents:  
a) Escala tècnica:  
o Tenir el títol de llicenciat, arquitecte, enginyer o equivalent o estar en condició d'obtenir-lo abans que acabe el termini de presentació de sol·licituds.   
o Haver prestat serveis efectius, durant dos anys com a mínim, com a funcionari de carrera en cossos o escales del grup B.  
o Ser titular i ocupar, amb destinació definitiva, llocs d'administració general classificats com a A/B en aquesta Universitat.   
b) Escala de gestió:  
o Tenir el títol de diplomat, arquitecte tècnic, enginyer tècnic o equivalent o estar en condició d'obtenir-lo abans que acabe el termini de presentació de sol·licituds.  
o Haver prestat serveis efectius, durant dos anys com a mínim, com a funcionari de carrera en cossos o escales del grup C.  
o Ser titular i ocupar, amb destinació definitiva, llocs d'administració general classificats com a B/C en aquesta Universitat.   
c) Escala administrativa:  
o Tenir el títol de batxillerat superior, formació professional de 2n grau o equivalent o estar en condició d'obtenir-lo abans que acabe el termini de presentació de sol·licituds.  
o Haver prestat serveis efectius, durant dos anys com a mínim, com a funcionari de carrera en cossos o escales del grup D.   
o Ser titular i ocupar, amb destinació definitiva, llocs d'administració general classificats com C/D en aquesta Universitat.   
1.2. Els requisits a què es refereix l'apartat anterior hauran de complir-se el dia de finalització del termini de presentació de sol·licituds i mantenir-los fins al moment de la presa de possessión en la plaça.  
Procediment de selecció  
2.1. El procés de promoció interna dels aspirantes comprendrà dues fases:  
2.1.1. Primera fase. Curs selectiu. De caràcter obligatori i eliminatori,   
Per a superar aquesta fase és requisit que els aspirants hagen assistit al 90% de les hores lectives del curs.  
El tribunal farà pública en el tauler d'anuncis de l'edifici del Rectorat i en la pàgina web d'aquesta Universitat, la llista d'aspirants que hagen complit el requisit d'assistència establit en aquesta fase, junt amb la data de realització de la primera prova prevista en la fase següent d'aquest procés.   
Escala tècnica: El curs selectiu tindrà una duració de 90 hores. Els programes i les matèries que integren el curs selectiu figuren en l'annex I d'aquesta convocatòria.  
Escala de gestió: El curs selectiu tindrà una duració de 70 hores. Els programes i les matèries que integren el curs selectiu figuren en l'annex II d'aquesta convocatòria.   
Escala administrativa: El curs selectiu tindrà una duració de 50 hores. Els programes i les matèries que integren el curs selectiu figuren en l'annex III d'aquesta convocatòria  
2.1.2. Segona fase. Proves. De caràcter obligatori i eliminatori.   
Escala tècnica:  
a) Primera prova: Consistirà en un qüestionari amb quatre respostes alternatives en cada pregunta, de les quals només una serà la correcta, en què es contestaran qüestions referides a les matèries que integren el curs.   
Constarà com a màxim de 125 preguntes i la durada no podrà superar els 90 minuts. Es valorarà de 0 a 10 punts, i per a superar-la serà necesari obtenir almenys 5 punts. Cada pregunta contestada erròniament tindrà una penalització d'un terç sobre les correctes i les contestacions en blanc no puntuaran.  
El tribunal farà pública en el tauler d'anuncis de l'edifici de Rectorat d'aquesta Universitat la relació provisional d'aspirants que hagen superat aquesta prova i establirà el termini de reclamacions.  
Una vegada acabat aquest termini es publicarà la relació definitiva d'aspirants que l'hagen superat, i se'ls convocarà per a la realització de la segona prova.  
b) Segona prova: Consistirà en l'elaboració d'una proposta d'entre les dues que plantege el tribunal relatives a qüestions teoricopràctiques relacionades amb les matèries que integren els mòduls específics del curs. Per a la realització de la prova s'establiran els materials, els mitjans i les instruccions que es consideren adequats.   
Aquesta prova inclou la lectura davant del tribunal, que podrà formular les preguntes que, en relació amb la proposta elaborada, estime convenients.  
Es valorarà de 0 a 10 punts, i per a superar-la serà necessari obtenir almenys 4 punts.  
El tribunal farà pública en el tauler d'anuncis de l'edifici de Rectorat d'aquesta Universitats, la relació provisional d'aspirants que hagen superat aquesta prova i establirà el termini de reclamacions.  
Perquè el curs selectiu siga avaluat, caldrà que l'aspirant supere les dues proves separadament. La puntuació total serà la mitjana de les dues, que haurà d'igualar o superar els 5 punts perquè l'aspirant siga declarat apte.  
Amb el resultat definitiu de la segona prova, el tribunal publicarà la relació d'aspirants declarats aptes.  
Escala de gestió:  
a) Primera prova: Consistirà en un qüestionari amb quatre respostes alternatives en cada pregunta, de les quals només una serà la correcta, en què es contestaran qüestions referides a les matèries que integren el curs.   
Constarà com a màxim de 125 preguntes i la durada no podrà superar els 90 minuts. Es valorarà de 0 a 10 punts, i per a superar-la serà necessari obtenir almenys 5 punts. Cada pregunta contestada erròniament tindrà una penalització d'un terç sobre les correctes i les contestacions en blanc no puntuaran.  
El tribunal farà pública en el tauler d'anuncis de l'edifici de Rectorat d'aquesta Universitat, la relació provisional d'aspirants que hagen superat aquesta prova i establirà el termini de reclamacions a aquesta.  
Una vegada acabat aquest termini es publicarà la relació definitiva d'aspirants que l'hagen superat, i se'ls convocarà per a la realització de la segona prova.  
b) Segona prova: Consistirà en la resolució de dos supòsits teoricopràctics, amb preguntes de resposta curta, relacionats amb les matèries que integren els mòduls específics del curs d'entre els tres que plantege el tribunal. Per a l'execució de la prova s'establiran els materials, els mitjans i les instruccions que es consideren adequats per a portar-la a terme. Aquesta prova inclou la lectura davant del tribunal, que podrà formular les preguntes que, en relació amb la proposta elaborada, estime convenients.   
Es valorarà de 0 a 10 punts, i per a superar-la serà necessari obtenir almenys 4 punts.  
El tribunal farà pública en el tauler d'anuncis de l'edifici de Rectorat d'aquesta Universitat la relació provisional d'aspirants que hagen superat aquesta prova i establirà el termini de reclamacions.  
Perquè el curs selectiu siga avaluat, caldrà que l'aspirant supere les dues proves separadament. La puntuació total serà la mitjana de les dues, que haurà d'igualar o superar els 5 punts perquè l'aspirant siga declarat apte.  
Amb el resultat definitiu de la segona prova, el tribunal publicarà la relació d'aspirants declarats aptes.  
Escala administrativa  
Prova: Consistirà en un qüestionari amb quatre respostes alternatives en cada pregunta, de les quals només una serà la correcta, en què es contestaran qüestions referides a les matèries que integren el curs.  
Constarà com a màxim de 100 preguntes i la durada no podrà superar els 90 minuts. Es valorarà de 0 a 10 punts, i per a superar-la serà necesari obtenir almenys 5 punts. Cada pregunta contestada erròniament tindrà una penalització d'un terç sobre les correctes i les contestacions en blanc no puntuaran.  
El tribunal farà pública en el tauler d'anuncis de l'edifici de Rectorat d'aquesta Universitat la relació provisional d'aspirants que hagen superat aquesta prova i establirà el termini de reclamacions a aquesta.  
Una vegada acabat aquest termini es publicarà la relació definitiva d'aspirants que l'hagen superat, junt amb la relació d'aspirants declarats aptes.  
Sol·licituds  
3.1. Els qui vulguen prendre part en aquestes proves selectives hauran de fer-ho constar en la instància que estarà disponible en la següent adreça de la pàgina web del Servei de Selecció i Formació: http://www.ua.es/va/servicios/syf/selecfor/impresos.html i en l'oficina principal del Registre General de la Universitat (edifici de Rectorat i Serveis Generals del campus de Sant Vicent del Raspeig).  
3.2. Les sol·licituds hauran d'estar dirigides al Servei de Selecció i Formació de la Universitat d'Alacant. El termini de presentació de les sol·licituds serà de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat. Es presentaran en l'oficina principal del Registre General de la Universitat (edifici de Rectorat i Serveis Generals del campus de Sant Vicent del Raspeig) o en les oficines auxiliars, situades en les secretaries de centre i en la Seu d'Alacant. Les sol·licituds podran ser presentades de les maneres que estableix l'article 38.4 de la Llei 30/1992, de 26 de novembre.  
El Servei de Selecció i Formació sol·licitarà al Servei de Gestió de Personal un certificat que acredite que els aspirants compleixen els requisits que exigeix la base 1.1.  
3.3. Els aspirants hauran d'indicar en el quadre de la sol·licitud destinat a "Cos/escala o categoria": tècnica, gestió o administrativa, respectivament i en "Referència": PI-02/07.  
3.4. Si els aspirants volen fer els exercicis del procés selectiu en valencià, com consta en la base 2.1.2 a, hauran de fer-ho constar en el quadre A de l'epígraf "Dades que cal consignar segons les bases de la convocatòria" de la sol·licitud. Si no ho fan així, s'entendrà que opten per fer els exercicis en castellà.   
Admissió dels aspirants  
4.1. En acabar el termini de presentació d'instàncies, el gerent dictarà resolució que contindrà la relació provisional d'admesos i exclosos en el curs selectiu. En aquesta resolució caldrà fer constar els cognoms, el nom i el DNI de totes les persones aspirants.  
4.2. Els aspirants exclosos podran solucionar els defectes que n'hagen motivat l'exclusió o fer les al·legacions que consideren oportunes, en el termini de 10 dies hàbils, comptadors a partir de l'endemà de la publicació de la llista provisional d'admesos i exclosos, d'acord amb el que estableix el Decret 33/1999.  
4.3. Quan acabe el termini i hagen estat resolts els defectes, si n'hi haguera, i vistes les al·legacions que corresponguen, es dictarà una resolució que contindrà la relació definitiva d'admesos i exclosos.  
4.4. Si no hi ha cap aspirant exclòs en la relació indicada en la base 4.1., es considerarà com a definitiva.  
Presentació de documents i nomenament  
5.1. Una vegada publicada la relació definitiva d'aspirants que han superat el procés, aquells dels quals no conste en el Servei de Gestió de Personal la fotocòpia compulsada del títol acadèmic exigible d'acord amb aquesta convocatòria, hauran de presentar-lo en aquest Servei, en el termini de 15 dies naturals comptadors des de l'endemà al de la publicació.  
5.2. En cas que no es presente la documentació dins del termini indicat, o que els documents presentats siguen falsos, s'invalidaran les actuacions de l'aspirant i seran nuls els actes subsegüents del tribunal que el concernisquen, sense perjudici de les responsabilitats en què l'aspirant haguera pogut incórrer.   
5.3 El president del tribunal enviarà còpia certificada de la relació definitiva d'aprovats al rector de la Universitat, en què proposarà el nomenament dels aspirants com a funcionaris de carrera de l'escala tècnica, de gestió o administrativa de la Universitat d'Alacant. Per resolució d'aquest òrgan es nomenaran com a funcionaris de carrera, que es publicarà en el Diari Oficial de la Comunitat Valenciana.   
5.4. La presa de possessió es farà en el termini d'un mes, comptador des de la data de publicació del seu nomenament en el Diari Oficial de la Comunitat Valenciana, en el mateix lloc de treball que ocupaven.   
6. Tribunal  
6.1. Els membres del tribunal i els seus assessors estaran subjectes, en règim i funcionament, al que estableixen l'article 22 i següents de la Llei 30/1992, de règim jurídic de les administracions públiques i del procediment administratiu comú, a les causes generals d'abstenció i recusació contingudes en aquesta Llei i al que preveu l'article 8 del Decret 33/1999, de 9 de març, del Govern valencià, que aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de la funció pública valenciana.  
Els membres del tribunal hauran de reunir, a més, els requisits que preveu l'article 13.4 del vigent text refós de la Llei de la funció pública valenciana.  
6.2. Amb anterioritat a la iniciació del curs selectiu, si escau, es publicarà una resolució amb el nomenament de nous membres del tribunal en substitució dels que n'hagueren perdut la condició.   
6.3. Amb la prèvia convocatòria del president, es constituirà el tribunal, amb l'assistència del president i el secretari i la meitat, almenys, dels membres titulars o suplents.  
6.4. Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, i també tot el que calga fer en els casos no previstos.  
6.5. El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents; la tasca d'aquests assessors estarà limitada a col·laborar en les respectives especialitats tècniques. La designació d'aquests assessors haurà de ser comunicada al rector de la Universitat.   
6.6. El tribunal qualificador adoptarà les mesures necessàries, en els casos que calga, perquè els aspirants amb discapacitats tinguen condicions similars a la resta de participants per a fer els exercicis. En aquest sentit, caldrà establir les adaptacions possibles en temps i forma per a les persones amb discapacitats que ho sol·liciten.  
6.7. Pel que fa a comunicacions i altres incidències, el tribunal tindrà la seu en el Servei de Selecció i Formació de la Universitat, en el campus de Sant Vicent del Raspeig, telèfon 157 85 39 44.  
6.8. El tribunal, el nomenament del qual es publicarà, d'acord amb la base següent, s'ajustarà a la composició següent:  
Tribunal titular:  
President: el rector de la Universitat d'Alacant o persona en qui delegue.  
Dos representants de l'administració, un dels quals farà de secretari, i l'altre, de vocal.  
Dos representants de les organitzacions sindicals representatives en la Universitat d'Alacant, que faran de vocals.  
Tribunal suplent:  
Amb la mateixa composició.  
7. Lloc de publicació de resolucions  
D'acord amb l'article 59.6 b) de la Llei 30/1992, de 26 de novembre, a l'efecte de notificació les resolucions i els anuncis successius es publicaran en el tauler d'anuncis de l'edifici de Rectorat i Serveis Generals o per qualssevol altres mitjans, si cal.  
8. Consultes de la pàgina web  
Aquesta convocatòria i els actes que se'n deriven que requerisquen ser publicats podran ser consultats en el web de la Universitat d'Alacant, en l'adreça: http://www.ua.es/va/servicios/syf/selecfor/index.html   
Tota la informació relativa al desenvolupament del curs selectiu estarà disponible en l'adreça: http://www.ua.es/va/servicios/syf/formacion/index.html  
9. Norma final  
Contra la convocatòria, les seues bases i tots els actes administratius que se'n deriven, els quals esgoten la via administrativa, hom pot interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen l'article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, l'article 22 de la Llei Orgànica 11/1983, de 25 d'agost, de reforma universitària, i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
Prèviament, hom podrà interposar, en el termini d'un mes, comptador a partir de l'endemà de la publicació d'aquesta convocatòria, recurs potestatiu de reposició davant el rector, d'acord amb el que disposa l'article 116 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener. Tot això, sense perjudici que s'utilitze qualsevol altra via que es considere oportuna.  
Davant les actuacions del tribunal, hom podrà interposar un recurs d'alçada, previst per l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener, en el termini d'un mes, comptador des de l'endemà de les publicacions o notificacions.  
El recurs podrà ser interposat davant l'òrgan que haja dictat l'acte que s'impugna o davant el rector com a òrgan competent per a resoldre'l.  
Alacant, 29 de març de 2007.- El gerent: Rafael Carrillo Paños.  
ANNEX I  
Accés a la escala tècnica  
Referència PI-02/07  
Continguts que es desenvoluparan en el curs (90 hores)  
Mòduls comuns a totes les administracions (45 hores)  
C.1. Mòdul: Legislació Bàsica: 7 hores i 30 minuts  
o Protecció de dades de caràcter personal.  
o La responsabilitat de les administracions públiques. Responsabilitat administrativa.   
C.2. Mòdul: Espai Europeu d'Educació Superior: 7 hores i 30 minuts  
o Estructura dels ensenyaments universitaris, grau i postgrau, crèdits ECTS i el suplement europeu al títol.  
C.3. Mòdul: Qualitat en la Universitat d'Alacant: 10 hores  
o Els instruments per a la qualitat de la gestió en la Universitat d'Alacant: L'avaluació de la qualitat i plans de millora. Les cartes de servei. El Pla Estratègic de Gestió de la Universitat d'Alacant.  
C.4. Mòdul: Mètodes i Tècniques Directives: 20 hores   
o Direcció i gestió de projectes. Planificació, instruments i tècniques.  
o La direcció per objectius: definició i característiques principals, com formular objectius, indicadors de compliment.  
Mòduls específics per a administració general (45 hores)  
E.1. Mòdul: Legislació Autonòmica: 5 hores   
o La Llei 4/2007, de 9 de febrer, de la Generalitat Valenciana, de coordinació del sistema universitari valencià.  
E.2. Mòdul: La Gestió Econòmica: 5 hores  
o El finançament de les universitats.  
o Control pressupostari.  
E.3. Mòdul: Personal Docent i Investigador: 7 hores i 30 minuts  
o El Pla d'Ordenació Integral.  
E.4. Mòdul: Gestió d'Investigació: 10 hores  
o La estructura i la gestió de la investigació en la Universitat d'Alacant.  
E.5. Mòdul: Gestió Acadèmica: 5 hores  
o Accés als diferents cicles, complements de formació, convalidacions/adaptacions i crèdits de lliure elecció.  
E.6. Mòdul: Estadística: 12 hores i 30 minuts  
o Estadística aplicada a l'administració. Mètodes quantitatius para la gestió de la qualitat dels serveis.  
ANNEX II  
Accés a l'escala de gestió  
Referència PI-02/07  
Continguts que es desenvoluparan en el curs (70 hores)  
Mòduls comuns a totes les administracions (35 hores)  
C.1. Mòdul: Legislació Bàsica: 5 hores  
o Protecció de dades de caràcter personal.  
o La responsabilitat de les administracions públiques. Responsabilitat administrativa.   
C.2. Mòdul: Espai Europeu d'Educació Superior: 7 hores i 30 minuts  
o Estructura dels ensenyaments universitaris, grau i postgrau, crèdits ECTS i el suplement europeu al títol.  
C.3. Mòdul: Qualitat en la Universitat d'Alacant: 7 hores i 30 minuts  
o Els instruments per a la qualitat de la gestió en la Universitat d'Alacant: L'avaluació de la qualitat i plans de millora. Les cartes de servei. El Pla Estratègic de Gestió de la Universitat d'Alacant.  
C.4. Mòdul: Mètodes i Tècniques Directives: 15 hores  
o L'estudi de procediments i la seua descripció a la llum de les normes ISO. Diagrames.   
o La direcció per objectius: Definició i característiques principals, com formular objectius, indicadors de compliment.  
Mòduls específics per a administració general(35 hores)  
E.1. Mòdul: Legislació Autonòmica: 7 hores i 30 minuts  
o Llei de Consells Socials de les Universitats Valencianes.  
o La Llei 4/2007, de 9 de febrer, de la Generalitat Valenciana, de Coordinació del Sistema Universitari Valencià.  
E.2. Mòdul: La Gestió Econòmica: 5 hores  
o El finançament de les universitats.  
o Control pressupostari.  
E.3. Mòdul: Personal Docent i Investigador: 7 hores i 30 minuts  
o El Pla d'Ordenació Integral.  
E.4. Mòdul: Gestió Acadèmica: 5 hores  
o Accés als diferents cicles, complements de formació, convalidacions/adaptacions i crèdits de lliure elecció.  
E.5. Mòdul: Estadística: 10 hores  
o Estadística Aplicada a l'administració. Mètodes quantitatius para la gestió de la qualitat dels serveis.  
ANNEX III  
Accés a l'escala administrativa  
Referència PI-02/07  
Continguts que es desenvoluparan en el curs (50 hores)  
Mòduls comuns a totes les administracions (27 hores i 30 minuts)  
C.1. Mòdul: Legislació Bàsica: 5 hores  
o Protecció de dades de caràcter personal.   
o La responsabilitat de les administracions públiques. Responsabilitat administrativa.  
C.2. Mòdul: Espai Europeu d'Educació Superior: 7 hores i 30 minuts  
o Estructura dels ensenyaments universitaris, grau i postgrau, crèdits ECTS i el suplement europeu al títol.  
C.3. Mòdul: Qualitat en la Universitat d'Alacant: 7 hores i 30 minuts  
o Els instruments per a la qualitat de la gestió en la Universitat d'Alacant: L'avaluació de la qualitat i plans de millora. Les cartes de servei. El Pla Estratègic de Gestió de la Universitat d'Alacant.  
C.4. Mòdul: Mètodes i tècniques directives: 7 hores i 30 minuts  
o L'estudi de procediments i la seua descripció a la llum de les normes ISO. Diagrames.   
Mòduls específics per a administració general (22 hores i 30 minuts)  
E.1. Mòdul: Legislació autonòmica: 2 hores i 30 minuts  
o Llei de consells socials de les universitats valencianes.  
E.2. Mòdul: La gestió econòmica: 7 hores i 30 minuts  
o El pressupost i la gestió econòmica en la Universitat d'Alacant.  
o Els contractes de les administracions públiques. Control pressupostari.  
E.3. Mòdul: Personal docent i investigador: 7 hores i 30 minuts  
o El Pla d'Ordenació Integral.  
E.4. Mòdul: Gestió acadèmica: 5 hores  
o Accés als diferents cicles, complements de formació, convalidacions/adaptacions i crèdits de lliure elecció.